CELEX: 22011D0763
Language: ro
Date: 2011-11-14 00:00:00
Title: 2011/763/UE: Decizia nr. 40/2011 din 14 noiembrie 2011 a comitetului mixt instituit prin Acordul de recunoaștere reciprocă dintre Comunitatea Europeană și Statele Unite ale Americii referitoare la includerea unor organisme de evaluare a conformității în anexa sectorială privind compatibilitatea electromagnetică

26.11.2011   
            
            
               RO
            
            
               Jurnalul Oficial al Uniunii Europene
            
            
               L 313/45
            
         DECIZIA NR. 40/2011
   din 14 noiembrie 2011
   a comitetului mixt instituit prin Acordul de recunoaștere reciprocă dintre Comunitatea Europeană și Statele Unite ale Americii referitoare la includerea unor organisme de evaluare a conformității în anexa sectorială privind compatibilitatea electromagnetică
   (2011/763/UE)
   COMITETUL MIXT,
   având în vedere Acordul de recunoaștere reciprocă dintre Comunitatea Europeană și Statele Unite ale Americii, în special articolele 7 și 14,
   întrucât comitetului mixt îi revine sarcina de a lua decizia de a include unul sau mai multe organisme de evaluare a conformității într-o anexă sectorială,
   DECIDE:
   
               1.
            
            
               Organismele de evaluare a conformității menționate în anexa A se adaugă pe lista organismelor de evaluare a conformității din coloana „Accesul CE la piața SUA” a secțiunii V din anexa sectorială privind compatibilitatea electromagnetică.
            
         
               2.
            
            
               Competențele specifice ale organismelor de evaluare a conformității menționate în anexa A, în ceea ce privește produsele și procedurile de evaluare a conformității, au fost convenite de părți și vor fi menținute de către acestea.
            
         Prezenta decizie, întocmită în două exemplare, este semnată de reprezentanții comitetului mixt autorizați să acționeze în numele părților în scopul modificării acordului. Prezenta decizie produce efecte de la data ultimei semnături.
   
      
         
            În numele Statelor Unite ale Americii
         
         James SANFORD
         Semnată la Washington, 8 noiembrie 2011
      
      
         
            În numele Uniunii Europene
         
         Fernando PERREAU DE PINNINCK
         Semnată la Bruxelles, 14 noiembrie 2011
      
   
   
      Anexa A
      
         Organismele CE de evaluare a conformității adăugate pe lista organismelor de evaluare a conformității din coloana „Accesul CE la piața SUA” a secțiunii V din anexa sectorială privind compatibilitatea electromagnetică
      
      
                  TÜV Rheinland-EPS B.V.
               
            
                  Smidshornerweg 18
               
            
                  NL-9822 ZG Niekerk
               
            
                  ȚĂRILE DE JOS
               
            
                  Bicon Laboratories B.V. (BICON)
               
            
                  Waterdijk 3A, 5705 CW Helmond
               
            
                  P.O. Box 118, 5700 AC Helmond
               
            
                  ȚĂRILE DE JOS
               
            
                  SIQ – Slovenian Institute of Quality and Metrology
               
            
                  Tržaška cesta 2
               
            
                  SI-1000 Ljubljana
               
            
                  SLOVENIA